

REPUBLIKA HRVATSKA

OSJEČKO-BARANJSKA ŽUPANIJA

GRAD BELIŠĆE

TAJNIŠTVO GRADA

Klasa: 013-02/23-01/01

Urbroj: 2158-3-7/1-23-2

Belišće, 26. rujna 2023. godine

|  |  |
| --- | --- |
| **PREDMET:** | Poziv za sudjelovanje u savjetovanju s javnošću na nacrt –prijedlog Plana upravljanja imovinom grada Belišća za 2024. godinu, dostavlja se |

Na temelju odredbi članka 11. Zakona o pravu na pristup informacijama ("Narodne novine" broj 25/13, 85/15 i 69/22) Tajništvo Grada objavljuje Savjetovanje s javnošću na nacrt - Prijedlog Plana upravljanja imovinom grada Belišća za 2024. godinu , a provoditi će ga radna skupina u sastavu:.

1. Sanja Takač, univ.spec.admin.publ. – tajnik Grada
2. Domagoj Varžić, dipl.oec., pročelnik Ureda gradonačelnika te
3. Jasna Slijepčević – voditeljica Odsjeka za razvoj sustava upravljanja imovinom

Savjetovanje sa zainteresiranom javnošću provest će se u trajanju **od 26. rujna do 26. listopada 2023. godine.**

1. **PRAVNA OSNOVA**

* Članak 15. i 19. Zakona o upravljanju državnom imovinom („Narodne novine“ broj 52/18),
* Strategija upravljanja imovinom Grada Belišća za razdoblje od 2022. do 2028. godine („Službeni glasnik grada Belišća“ broj 12/21)
* II. Izmjena i dopuna Strategije (plana) razvoja grada Belišća za razdoblje 2021.-2027.godine (Službeni glasnik grada Belišća broj 5/23)
* Članak 38. stavak 1. točka 3. Statuta Grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21 i 13/22)
* Odluka o davanju u zakup poslovnih prostora (Službeni glasnik grada Belišća broj 1/15, 8/17 i 9/20)
* Odluka o zakupu zemljišta na javnim površinama, neizgrađenom građevinskom zemljištu i ostalim površinama u vlasništvu grada Belišća (Službeni glasnik grada Belišća broj 14/17, 13/22 i 5/23)
* Odluka o uvjetima, načinu i postupku upravljanja nekretninama u vlasništvu Grada Belišća (Službeni glasnik grada Belišća broj 4/17, 13/17, 10/19 i 13/22)
* Odluka o određivanju vrijednosti boda za zakup poslovnog prostora (Službeni glasnik grada Belišća broj 1/15 i 14/22)
* Odluka o davanju stanova u najam (Službeni glasnik grada Belišća broj 4/14 i 7/22)
* Odluka o prodaji stanova u vlasništvu Grada Belišća (Službeni glasnik grada Belišća broj 11/14)
* Odluka o visini početne cijene zakupa garaža u vlasništvu Grada Belišća (Službeni glasnik grada Belišća broj 4/99, 2015 i 14/22)

1. **TEMELJNA PITANJA I OCJENA STANJA**

Plan upravljanja imovinom u vlasništvu jedinice lokalne, područne (regionalne) samouprave donosi se u skladu s Uredbom o obveznom sadržaju Plana upravljanja imovinom u vlasništvu Republike Hrvatske (″Narodne novine″, broj: 24/14. i 52/18.), a treba sadržavati detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu jedinice lokalne, područne (regionalne) samouprave.

Strategija upravljanja imovinom Grada Belišća za razdoblje od 2022. do 2028. godine („Službeni glasnik grada Belišća“ broj 12/21), Plan upravljanja imovinom Grada Belišća za 2024. godinu i Izvješće o provedbi Plana upravljanja, tri su ključna i međusobno povezana dokumenta upravljanja i raspolaganja imovinom.

Sukladno Uredbi o obveznom sadržaju Plana upravljanja imovinom godišnjim planom obuhvatit će se ciljevi, smjernice i provedbene mjere upravljanja pojedinim oblikom imovine u vlasništvu Republike Hrvatske u svrhu provođenja Strategije.

Člankom 6. Zakona o upravljanju državnom imovinom ("Narodne novine", broj: 52/18.) određeni su pojmovi upravljanja, raspolaganja i uporabe imovine koji su primjenjivi na upravljanje imovinom jedinica lokalne, područne (regionalne) samouprave.

Temeljem navedenog, Grad Belišće izrađuje i donosi Plan upravljanja imovinom Grada Belišća za 2024. godinu gdje će se obuhvatit ciljevi, smjernice i provedbene mjere upravljanja pojedinim oblikom imovine u vlasništvu Grada Belišća u svrhu provođenja Strategije.

1. **ZAKLJUČNO**

U vezi sa svime navedenim, pozivamo Vas da svoj doprinos javnom savjetovanju, u obliku prijedloga, komentara i primjedbi, dostavite putem obrasca, elektroničkom poštom: grad@belisce.hr ili [sanja.takac@belisce.hr](mailto:sanja.takac@belisce.hr), na obrascu u privitku.

Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Nacrta - Prijedloga Plana na koje se odnose te biti dostavljeni u naprijed navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti Izvješće koje će biti javno objavljeno na web stranici Grada Belišća www.belisce.hr.

Anonimni, uvredljivi ili irelevantni komentari neće se objaviti.

Na temelju pristiglih prijedloga sudionika savjetovanja formulirat će se konačni tekst Plana upravljanja imovinom grada Belišća za 2024. godinu, a koji prijedlog će razmatrati i usvajati Gradsko vijeće Grada Belišća kao nadležno predstavničko tijelo.

Tajnik Grada

Sanja Takač, univ.spec.admin.publ.